UPN talde parlamentarioari atxikitako foru parlamentari Javier Trigo Oubiña jaunak Nafarroako Kirolaren eta Jarduera Fisikoaren Institutuak egindako kirol-plangintzan osasun mentalaren arretaren ikuspegia sartu al den jakiteko egindako 11-25/PES-00178 informazio-eskaerarekin lotuta, honako hau jakinarazten dut Nafarroako Gobernuko Kultura, Kirol eta Turismoko kontseilaria naizen aldetik:
Nafarroako Kirolaren eta Jarduera Fisikoaren Institutua, uneotan lantzen ari den Nafarroako Kirolaren eta Jarduera Fisikoaren Plan Estrategikoa dokumentuari lotzen zaio, bertako ekintza-lerro nagusien artean jasoko baita kirola eta jarduera fisikoa sustatzea osasun mentala hobetzeko erreminta gisa. Era berean, Nafarroako Kirolaren eta Jarduera Fisikoaren Institutua, zenbait erakunderekin elkarlanean, lanean ari da “Burua jokoan” proiektuan. Ekimenaren ardatza kirolean gurasotasun positiboa sustatzea da, betiere osasun mentalaren eta ongizate emozionalaren ikuspuntua oinarri hartuta. Proiektua Fútbol Más Fundazioarekin, ANASAPS Osasun Mentalerako Nafarroako Elkartearekin, Álex Remiro Fundazioarekin eta Rural Kutxarekin elkarlanean ari da garatzen, helburu hartuta haurrentzat eta nerabeentzat akonpainamendu osasungarriko inguruneak sustatzea kirol jardueran.
Nafarroako Kirolaren eta Jarduera Fisikoaren Institutuak, jarraitzen du aliantzak eta ekintzak garatzen osasun fisikoa ez ezik, oreka emozionala, erresilientzia eta pertsonen garapen integrala ere bultzatuko dituen kirol jarduera bermatzeko.
Hori guztia jakinarazten dizut, Nafarroako Parlamentuko Erregelamenduaren 215. artikuluan xedatzen dena betez.

